קייטלין ג'נר

קייטלין מארי ג'נר (באנגלית: Caitlyn Marie Jenner; נולדה ב-28 באוקטובר 1949) היא ידוענית ואישיות טלוויזיונית המוכרת בעיקר מתוכנית הריאליטי "משפחת קרדשיאן". ב-30 בינואר 2015 פורסם בשבועון "פיפל" שג'נר היא טרנסג'נדרית. עד אותה עת, במשך 65 שנים, הייתה מוכרת כברוס ג'נר (Bruce Jenner) והזדהתה בפני הציבור כגבר, והתפרסמה כאתלטית, אלופה אולימפית (מונטריאול 1976) ושיאנית עולם בקרב עשר. ביוני 2015, חשפה ג'נר את השינויים הפיזיים בגופה, את שמה החדש כאישה, קייטלין, ואת השינוי הרשמי בשימוש בדיבור בלשון נקבה כלפיה. נולדה בשם ויליאם ברוס ג'נר (William Bruce Jenner) במאונט קיסקו, ניו יורק שבארצות הברית, למשפחה מרקע נוצרי ממוצא בריטי והולנדי. בהיותה תלמידת תיכון, עסקה בענפי ספורט רבים: כדורגל, כדורסל, אתלטיקה וסקי מים. באולימפיאדת מינכן (1972) סיימה במקום העשירי בקרב עשר בתוצאה של 7,722 נקודות. בתחרות שנערכה ביוג'ין, אורגון באוגוסט 1975, שיפרה ג'נר בקרב עשר את שיאו העולמי של מיקולה אבילוב מברית המועצות (8,454 נקודות) והעמידה אותו על 8,524 נקודות. באוקטובר אותה שנה, זכתה במשחקים הפאן-אמריקאיים שנערכו במקסיקו סיטי במדליית זהב בקרב עשר (8,045 נקודות). במבחנים האמריקאיים לאולימפיאדת מונטריאול (1976) שנערכו ביוג'ין אורגון ביוני 1976, שיפרה את שיאה העולמי בקרב עשר והעמידה אותו על 8,538 נקודות. במשחקים עצמם, היא זכתה במדליית זהב בשיא עולם חדש - 8,618 נקודות (8,634 נק', תוקן בשנת 1985), לפני גידו קרצ'מר מגרמניה המערבית (8,411 נקודות) והאלוף האולימפי היוצא ניקולאי אבילוב (8,369 נקודות). שיא עולם זה החזיק מעמד 4 שנים ונשבר על ידי דיילי תומפסון מבריטניה (8,622 נקודות). לאחר המשחקים האולימפיים פרשה ג'נר מספורט תחרותי. ריצת 100 מטר: 10.7 שניות (1975) ריצת 400 מטר: 47.5 שניות (1976) ריצת 1500 מטר: 4:12.6 דקות (1976) ריצת 110 מטר משוכות: 14.3 שניות קפיצה לגובה: 2.03 מטר (1976) קפיצה במוט: 4.80 מטר (1974) קפיצה לרוחק: 7.32 מטר (1974) הדיפת כדור ברזל: 15.35 מטר (1976) זריקת דיסקוס: 51.69 מטר (1976) הטלת כידון: 69.47 מטר (1972) ג'נר זכתה בשנת 1976 בפרס ג'יימס א' סאליבן, פרס לספורטאי החובב הטוב ביותר בשנת 1980 זכתה ג'נר להיכלל בהיכל התהילה של ארצות הברית באתלטיקה. בשנת 1986 זכתה ג'נר להיכלל בהיכל התהילה האולימפי של ארצות הברית. לאחר הגיעה לגיל 65, ב-24 באפריל 2015, חשפה ג'נר לראשונה, בריאיון לדיאן סויר, כי היא טרנסג'נדרית ומתמודדת עם דיספוריה מגדרית מאז נעוריה, וכי היא אישה לכל דבר ועניין. מאוחר יותר חשפה ג'נר את שמה החדש, קייטלין. מעברה של ג'נר לווה בשני פרקי ספיישל בתוכנית "משפחת קרדשיאן" וכן בסדרה תיעודית בת שמונה פרקים. ב-15 ביולי 2015, זכתה ג'נר בפרס האומץ בטקסי ה-ESPY. את הפרס קיבלה על פועלה למען קהילת הטרנסג'נדרים בעולם וקבלת השונה. ביולי 2015 שודרה בערוץ E! תוכנית דוקומנטרית אודות מעברה של ג'נר מגבר לאישה, בשם "אני קייט". באוגוסט 2021 יצא בנטפליקס סרט תיעודי על חייה של ג'נר, בשם "הסיפור שלא סופר: קייטלין ג'נר". הסרט עוקב אחר מהלך חייה של ג'נר, החל מילדותה, האימונים לאולימפיאדה, התחרויות, הזכיות, חיי המשפחה, ועד לתהליך ההתאמה המגדרית שעשתה. במהלך הסרט היא מתראיינת ומספרת על הדיספוריה המגדרית ממנה סבלה לאורך כל חייה. במרץ 2022 התפרסם שפוקס ניוז, אשר נחשבת כדוגלת בערכים שמרניים, שכרה את ג'נר לתפקיד של תורמת תוכן (באנגלית: A Contributor)‏. ב-23 באפריל 2021 הכריזה ג'נר, חברת המפלגה הרפובליקנית, על מועמדותה למשרת מושלת קליפורניה, לקראת הבחירות החוזרות ("Recall election") שטרם הוכרז רשמית על קיומן, ואשר נועדו להדיח את המושל המכהן גווין ניוסם, לאחר שמארגני מהלך ההדחה השיגו את מספר החתימות הדרושות לכך. לג'נר שישה ילדים ביולוגיים וארבעה ילדים חורגים. בשנים 1972–1980 הייתה נשואה לכריסטי קראונובר. מנישואים אלה נולדו בנם ברטון (ב-1978) ובתם קסנדרה (קייסי) לין (ב-1980). בשנים 1981–1985 הייתה נשואה לשחקנית לינדה תומפסון. מנישואים אלה נולדו בניהם ברנדון (ב-1981) וברודי (ב-1983), שהשתתף בסדרת הטלוויזיה "הוליווד הילס". ב-1991 נישאה ג'נר, בשלישית, לקריס, אשתו לשעבר של עורך הדין ואיש העסקים רוברט קרדשיאן. לזוג שתי בנות, קנדל (נולדה ב-1995) וקיילי (נולדה ב-1997). ג'נר גידלה גם את ילדיה של קריס מנישואיה עם רוברט - קורטני, קים, קלואי ורוברט קרדשיאן. ב-2013 נפרדו בני הזוג. מאז 2007 משתתפת המשפחה בתוכנית הריאליטי "משפחת קרדשיאן". ג'נר היא נוצרייה באמונתה. השקפותיה הפוליטיות נוטות לשמרנות, והיא מגדירה את עצמה כרפובליקנית. במאי 2018 התארסה ג'נר לסופיה האצ'ינס, בת זוגה הטרנסג'נדרית הצעירה ממנה ב-48 שנים. טרנסג'נדריות ואינטרסקסואליות בספורט התפתחות שיא העולם בקרב עשר (באנגלית) מדיה וקבצים בנושא קייטלין ג'נר בוויקישיתוף אתר האינטרנט הרשמי של קייטלין ג'נר (באנגלית) קייטלין ג'נר, ברשת החברתית פייסבוק קייטלין ג'נר, ברשת החברתית אקס (טוויטר) קייטלין ג'נר, ברשת החברתית אינסטגרם קייטלין ג'נר, באתר הוועד האולימפי הבין-לאומי קייטלין ג'נר, באתר olympedia.org קייטלין ג'נר, באתר התאחדות האתלטיקה הבין-לאומית קייטלין ג'נר, באתר Track and Field (גברים) הסיפור שלא סופר: קייטלין ג'נר, בנטפליקס ברוס ג'נר באתר היכל התהילה של התאחדות האתלטיקה של ארצות הברית קייטלין ג'נר, במסד הנתונים הקולנועיים IMDb (באנגלית) איתי שטרן, ברוס ג'נר נחשף כאשה - "קראו לי קייטלין", באתר הארץ, 1 ביוני 2015 אקונומיסט, האמת של קייטלין ג'נר סכרה את פיות הרפובליקאים, באתר הארץ, 12 ביוני 2015 אמיר ענבר, השבוע לפני 39 שנה | ברוס ג'נר: הגבר החזק בעולם, כלוא בגוף של אשה, באתר הארץ, 31 ביולי 2015 דודי כספי, להתראות ברוס, שלום קייטלין, באתר ישראל היום, 17 במרץ 2016 קייטלין ג'נר, באתר אנציקלופדיה בריטניקה (באנגלית) על מנת להימנע ממיסג'נדרינג (פנייה או התייחסות לאדם טרנסג'נדר בכינויי גוף הלא נכונים) ודדניימינג (פנייה או התייחסות לאדם טרנסג'נדר בשמו/ה הקודם), בחלק זה של הערך (כולל התארים וההישגים בהם זכתה) ייעשה שימוש בלשון נקבה בלבד. Aili Nahas, Bruce Jenner Is 'Transitioning into a Woman,' Source Confirms to PEOPLE, באתר people‏, 30 בינואר 2015, (באנגלית) קרן בר לב, ‏"תקראו לי קייטלין": ברוס ג'נר חשפה לראשונה את זהותה הנשית, באתר ‏מאקו‏, 1 ביוני 2015 Olympian Bruce Jenner makes transgender history by identifying as a woman, רויטרס, 25 באפריל 2015 Bruce Jenner, באתר AAU James E. Sullivan award‏, 1976 (באנגלית) איתי שטרן, אנני ליבוביץ' תצלם את ברוס ג'נר למגזין "ואנטי פייר", באתר הארץ, 31 במאי 2015 ברוס ג'נר נחשף כאישה: "קראו לי מעכשיו קייטלין", באתר וואלה, 1 ביוני 2015 Dooley, Sean; Dawson, Margaret; Zak, Lana; Ng, Christina; Effron, Lauren; Keneally, Meghan. "Bruce Jenner: 'I'm a Woman'". 20/20/ABC News. Retrieved April 25, 2015. Leibovitz, Annie (June 1, 2015). "Introducing Caitlyn Jenner". Vanity Fair. Retrieved June 1, 2015. Marcus, Stephanie. "'Keeping Up With The Kardashians: About Bruce' Was Just As Emotional As Expected". Huffington Post. Retrieved June 1, 2015. Yahr, Emily (April 24, 2015). "Bruce Jenner's in-depth interview: 'For all intents and purposes, I am a woman'". The Washington Post. Retrieved April 25, 2015. "Bruce Jenner Comes Out as Transgender Woman: How Family, Celebrities Reacted". ABC News. April 24, 2015. Retrieved April 25, 2015. אביעד קדרון‏, להיות אשה זה משחרר: "אני קייט" תשנה את העולם, באתר וואלה, 2 באוגוסט 2015 Teo Bugbee, ‘Untold: Caitlyn Jenner’ Review: Honoring the Athlete, ‏25/08/2021 Ted Johnson (31 במרץ 2022). "Fox News Hires Caitlyn Jenner As A Contributor". Deadline. נבדק ב-31 במרץ 2022. {{cite web}}: (עזרה) Johnson, Ted (April 23, 2021). Caitlyn Jenner Files Paperwork To Run For Governor Of California In Expected Recall Election . Deadline Hollywood. Retrieved April 23, 2021 Bruce Jenner admits to being Republican during '20/20' interview, shocking some on social media,‏ 25 באפריל 2015 סלבס, ‏עפ"י דיווחים: קייטלין ג'נר התארסה לחברתה בת ה-21, באתר ‏מאקו‏, 2 במאי 2018 עדן יואל, ‏קייטלין ובת הזוג הצעירה הגיעו לאירוע משפחתי, באתר ‏מאקו‏, 5 בנובמבר 2017